“หุ้นเอเชีย” เปิดบวก เก็งกำไรงบไตรมาส 3 – แรงซื้อหุ้น “เทคโนโลยี” หนุน
“ตลาดหุ้นเอเชีย” เปิดบวก นักลงทุนเก็งกำไรงบไตรมาส 3/65 และรับแรงซื้อหุ้น เทคโนโลยีหนุน โดยดัชนีฮั่งเส็งเทคปรับตัวขึ้นกว่า 4%
“ตลาดหุ้นเอเชีย” เปิดบวก นักลงทุนเก็งกำไรงบไตรมาส 3/65 และรับแรงซื้อหุ้น เทคโนโลยีหนุน โดยดัชนีฮั่งเส็งเทคปรับตัวขึ้นกว่า 4%
27 ต.ค. 2565

ผู้สื่อข่าวรายงานว่า ตลาดหุ้นเอเชียเปิดบวกเป็นส่วนใหญ่ในวันนี้ ขณะที่นักลงทุนปรับตัวรับการเปิดเผยข้อมูลเศรษฐกิจในภูมิภาค
ดัชนี NIKKEI 225 ตลาดหุ้นญี่ปุ่นเปิดวันนี้ที่ 27,407.23 จุด ลดลง 24.61 จุด หรือ -0.1%, ดัชนี HSI ตลาดหุ้นฮ่องกงเปิดวันนี้ที่ 15,721.27 จุด เพิ่มขึ้น 403.6 จุด หรือ +2.63% และดัชนี SSE Composite ตลาดหุ้นจีนเปิดวันนี้ที่ 3,005.04 จุด เพิ่มขึ้น 5.54 จุด หรือ +0.18%
ดัชนีฮั่งเส็งพุ่งจากแรงหนุนของหุ้นกลุ่มเทคโนโลยี โดยดัชนีฮั่งเส็งเทคปรับตัวขึ้นกว่า 4%
โดยธนาคารกลางเกาหลีใต้ (BOK) ระบุในวันนี้ (27 ต.ค.65) ว่า ผลิตภัณฑ์มวลรวมภายในประเทศ (GDP) ของเกาหลีใต้ขยายตัว 0.3% ในไตรมาส 3/2565 ซึ่งชะลอตัวลงจากการขยายตัว 0.7% ในไตรมาส 2/2565 และเป็นการขยายตัวต่ำสุดนับตั้งแต่ไตรมาส 3/2564
ทั้งนี้ จีนมีกำหนดเปิดเผยกำไรภาคอุตสาหกรรมสำหรับเดือนก.ย. ขณะที่ธนาคารกลางญี่ปุ่น (BOJ) เปิดฉากประชุมนโยบายการเงินระยะ 2 วันในวันนี้
ด้านบริษัทซัมซุง อิเลคโทรนิคส์ประกาศผลประกอบการไตรมาส 3/2565 หลังเปิดเผยคาดการณ์ไปเมื่อต้นเดือนนี้